Während in de 1950er und 1960er Jåhr in da Innenståd vei Gebäude, drunta des Neie Rathaus, entstengan, de si net in de historisch gewachsene Oidståd  eifügn, wandelt si de Einstellung in de 1970er Jåhr. Beispuisweis is des neie Klinikum Inglståd im Stådteil Friedrichshofen und de Häuser in da Ludwigstraß, wia vei andere historische Bauten, renoviert worn. Bei da Gebiets- beziehungsweise Kreisreform im Jåhr 1972 werd da Landkreis Inglståd aufglöst. De Ståd selba bleibt kreisfrei und werd duach Eigmeindungen erheblich vagreßert. 1989 is Inglståd wieda Universitätsståd und werd im selben Jåhr zua Groaßståd erhoom. 1992 werd Z'Inglståd de Landesgartenschau  veranstaltet, de im Vorfeld zua Entstehung des "Klenzeparks" und zua Renovierung da Festungsanlagen am Brucknkopf führt. 2006 feiert Inglståd des 1200-jährige Stådjubiläum.